./data/phi0914/phi00127/phi0914.phi00127.perseus-lat2.xml
Titus Livius (Livy)
Marcellum tribunum militum Venusiam abducere       iussit;  ipse cum legionibus suis Capuam       profectus, vix lecticae agitationem prae gravitate volnerum patiens, Romam       litteras de morte conlegae scripsit, quantoque ipse in discrimine esset:            se comitiorum causa non posse Romam       venire, quia nec viae laborem passurus videretur et de Tarento sollicitus esset,       ne ex Bruttiis Hannibal eo converteret agmen; legatos opus esse ad se mitti,       viros prudentes cum quibus quae vellet de re publica loqueretur  hae litterae recitatae magnum et luctum morte alterius consulis et       metum de altero fecerunt  Itaque et Q  Fabium filium ad exercitum       Venusiam miserunt, et ad consulem tres legati missi, Sex  Iulius       Caesar, L  Licinius Pollio, L  Cincius Alimentus, cum paucis ante diebus ex       Sicilia redisset  hi nuntiare consuli iussi ut, si ad comitia ipse  venire Romam non posset, dictatorem in agro Romano diceret comitiorum       causa;  si consul Tarentum profectus esset, Q        Claudium praetorem placere in eam regionem inde abducere legiones in qua       plurimas sociorum urbes tueri posset